ai4bharat/Pralekha huggingface dataset:
প্রধানমন্ত্রীরদপ্তর
ভারত এবং সুইডেনের প্রধানমন্ত্রীর মধ্যে টেলিফোনে বার্তালাপ
নতুন দিল্লি, ৭ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে সুইডেনের প্রধানমন্ত্রী স্টেফান লোফভেনর সঙ্গে কথা বলেছেন।
উভয় নেতাই কোভিড-১৯ সংক্রমণ নিয়ন্ত্রণ এবং এর জেরে নিজের নিজের দেশে স্বাস্থ্য ও অর্থনৈতিক ক্ষেত্রে যে প্রভাব পড়েছে, তা দূর করতে কি কি পদক্ষেপ গ্রহণ করা হয়েছে তা নিয়ে আলোচনা করেন।
দুই নেতাই উভয় দেশের বিজ্ঞানী এবং গবেষকদের মধ্যে তথ্য আদান প্রদান ও কার্যকরী সহযোগিতার বিষয়ে সহমত পোষণ করেন, যাতে সারা বিশ্ব যেভাবে কোভিড-১৯ সংক্রমণ প্রতিরোধে প্রয়াস চালাচ্ছে তাতে তারা সাহায্য করতে পারেন।
বর্তমানে ভ্রমণ নির্দেশিকার কারণে দুই দেশের অনেক নাগরিকই একে অপরের দেশে আটকে পড়েছেন, তাই এই সময়ে তাদের প্রয়োজনীয় সাহায্য ও যথাযথ সুযোগসুবিধা প্রদানের বিষয়ে উভয় নেতাই সহমত পোষণ করেন।
কোভিড-১৯ সংক্রমণ প্রতিরোধে চিকিৎসা সরঞ্জাম সরবরাহের সমস্যা দূর করতে উভয় দেশের আধিকারিকরা আগামী দিনে একে অপরের সঙ্গে সমন্বয় বজায় রেখে চলবে বলেও তাঁরা সহমত ব্যক্ত করেন ।
(CG/SS
শিল্পওবাণিজ্যমন্ত্রক
ভারতীয় শিল্পের গুণগত মান এবং উৎপাদনশীলতার ওপর গুরুত্ব আরোপ করে ওয়েবিনারের মাধ্যমে একটি ম্যারাথন "উদ্যোগ মন্থন" ৪ জানুয়ারি থেকে ২০ মার্চ ২০২১ পর্যন্ত অনুষ্ঠিত হবে
নতুন দিল্লি, ৩ জানুয়ারি, ২০২১
ভারতীয় শিল্পের গুণগত মান এবং উৎপাদনশীলতার ওপর গুরুত্ব আরোপ করে ওয়েবিনারের মাধ্যমে একটি ম্যারাথন "উদ্যোগ মন্থন" ৪ জানুয়ারি থেকে ২০ মার্চ ২০২১ পর্যন্ত অনুষ্ঠিত হবে। কেন্দ্রীয় শিল্প ও বানিজ্য মন্ত্রকের অধীন প্রমোশন অফ ইন্ডাস্ট্রি অ্যান্ড ইন্টার্নাল ট্রেড, ডিপি আইআইটি- র সঙ্গে কোয়ালিটি কাউন্সিল অফ ইন্ডিয়া, ন্যাশনাল প্রডাক্টিভিটি কাউন্সিল, ব্যুরো অফ ইন্ডিয়ান স্ট্যান্ডার্ডস ও ইন্ডাস্ট্রি চেম্বারের সম্মিলিত উদ্যোগে এই ম্যারাথনের আয়োজন করা হয়েছে। এই ওয়েবিনারের মাধ্যমে আয়োজিত ম্যারাথনে অংশগ্রহণকারীদের উদ্দেশ্যে কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল ৬ জানুয়ারি ভাষণ দেবেন।
প্রতিটি ওয়েবিনারে দু'ঘণ্টা ধরে অধিবেশন চলবে। যেখানে বিভিন্ন ক্ষেত্রে শিল্প বিশেষজ্ঞরা তাঁদের বক্তব্য পেশ করবেন। প্রতিটি অধিবেশন ইউটিউবের মাধ্যমে সরাসরি প্রচারিত হবে। "ভোকাল ফর লোকাল" এবং "আত্মনির্ভর ভারত" কর্মসূচিকে এগিয়ে নিয়ে যেতে এই ম্যারাথনের মাধ্যমে উদ্যোগ নেওয়া হবে। মূলত ভারতীয় শিল্পের গুণগতমান এবং উৎপাদনশীলতার বিষয়ে গুরুত্ব আরোপ করা হবে।
কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল কিছুদিন আগেই শিল্পের গুণগতমান ও উৎপাদনশীলতা বিষয়ে গুরুত্ব আরোপ করার জন্য ভারতীয় শিল্প সংস্থা গুলির কাছে আবেদন জানিয়েছেন।
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ কোভিড-১৯ সংক্রান্ত ব্যবস্থাপনা পর্যালোচনা করতে আচমকা লোক নায়ক জয় প্রকাশ নারায়ণ হাসপাতাল পরিদর্শন করেন
নয়াদিল্লি, ১৫ জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ কোভিড-১৯ সংক্রান্ত ব্যবস্থাপনা পর্যালোচনা করতে সোমবার আচমকা লোক নায়ক জয় প্রকাশ নারায়ণ হাসপাতাল পরিদর্শন করেন। শ্রী শাহ দিল্লির মুখ্য সচিবকে প্রতিটি করোনা হাসপাতালের করোনা ওয়ার্ডে সিসিটিভি ক্যামেরা বসানোর নির্দেশ দিয়েছেন। হাসপাতালে চিকিৎসাধীন রোগীদের সমস্যাগুলি যাতে দ্রুত সমাধান করা যায় এবং নজরদারি ব্যবস্থা জোরদার করতে এই উদ্যোগ নেওয়া হয়েছে।
কেন্দ্রীয় স্বরাষ্ট্র মন্ত্রী দিল্লির মুখ্য সচিবকে এও নির্দেশ দিয়েছেন যে, খাবার সরবরাহকারী ক্যান্টিনগুলির ব্যাক-আপ তৈরি করা উচিৎ, যাতে একটি ক্যান্টিনে সংক্রমণ দেখা দিলেও রোগীদের খাবার সরবরাহ করতে কোন অসুবিধা না হয়।
করোনা রোগীদের চিকিৎসার মাধ্যমে মানবতার সেবায় নিযুক্ত চিকিৎসক এবং নার্সদের মানসিক- সামাজিক  কাউন্সেলিং শুরু করার জন্যও নির্দেশ দিয়েছেন শ্রী শাহ। তিনি বলেছেন, চিকিৎসক এবং নার্সদের কেবল শারীরিকভাবেই নয়, মানসিকভাবে সুস্থ রাখতে হবে এবং মহামারীর বিরুদ্ধে লড়াইয়ের উপযুক্ত করে তুলতে হবে।
(CG/SS/DM
বিদ্যুৎমন্ত্রক
কেন্দ্রীয় বিদ্যুৎ মন্ত্রীর পৌরোহিত্যে লেহ’তে ১০ গিগাওয়াট পুনর্নবীকরণ শক্তি প্রকল্প বাস্তবায়নের কার্যকরী পরিকল্পনা নিয়ে পর্যালোচনা বৈঠক
নয়াদিল্লী, ১৬ নভেম্বর, ২০২১
লেহ-তে ১০ গিগাওয়াট পুনর্নবীকরণ শক্তি প্রকল্প বাস্তবায়নের বিষয় নিয়ে গতকাল কেন্দ্রীয় বিদ্যুৎ ও নতুন এবং পুনর্নবীকরণ শক্তি মন্ত্রী শ্রী আর কে সিং-এর পৌরোহিত্যে একটি পর্যালোচনা বৈঠক বসে। এই পর্যালোচনা বৈঠকে লাদাখের লেফ্টেন্যান্ট গভর্নর শ্রী আর কে মাথুর, বিদ্যুৎ প্রতিমন্ত্রী শ্রী কিষাণ পাল গুর্জর, বিদ্যুৎ মন্ত্রকের সচিব, পাওয়ার গ্রিড, সীমান্ত সড়ক সংস্থার প্রতিনিধিরা উপস্থিত ছিলেন।
প্রধানমন্ত্রী শ্রী নরেন্দ্র মোদী লাদাখে ৭.৫ গিগাওয়াট সৌরপার্ক তৈরির কথা পূর্বেই ঘোষণা করেছিলেন। পরবর্তীতে এই সৌরপার্কের ক্ষমতা ৭.৫ গিগাওয়াট থেকে বাড়িয়ে ১০ গিগাওয়াটের লক্ষ্যমাত্রা নেওয়া হয়েছে। এদিন বৈঠকে কেন্দ্রীয় বিদ্যুৎ মন্ত্রী এই ১০ গিগাওয়াট পুনর্নবীকরণ শক্তি প্রকল্প লাদাখে গড়ে তোলার জন্য যথাযথ জমি চিহ্নিতকরণের ক্ষেত্রে সেখানকার সরকারের সাহায্য চান। লাদাখের লেফ্টেন্যান্ট গর্ভনর আশ্বস্ত করেছেন যে এ বিষয়ে সরকারের পক্ষ থেকে পূর্ণ সহযোগিতা করা হবে। এমনকি নিরবচ্ছিন্ন বিদ্যুৎ সরবরাহ অব্যাহত রাখতে প্রয়োজনীয় ট্রান্সমিশন ব্যবস্থাপনার সঙ্গে ব্যাটারি শক্তি সঞ্চয় ব্যবস্থাপনার বিষয় নিয়েও বৈঠকে আলোচনা হয়েছে। বৈঠকে স্থির হয়েছে এই ১০ গিগাওয়াট সৌরপার্ক গড়ে তোলার জন্য লাদাখের পাং এলাকায় ২০ হাজার একর জমি অবিলম্বে বিদ্যুৎ ও পুনর্নবীকরণ শক্তি মন্ত্রককে হস্তান্তর করা হবে। এরজন্য মন্ত্রক এক সপ্তাহের মধ্যে লাদাখে একটি প্রতিনিধি দল পাঠাবে। পুনর্নবীকরণ শক্তি প্রকল্প স্থাপনের জন্য বরাদ্দকৃত জমি লিজ দেওয়ার কারণে লাদাখ কেন্দ্রশাসিত অঞ্চল প্রতি বছর রাজস্ব পাবে। আগামী ৫ বছরের মধ্যে এই প্রকল্পের কাজ সম্পূর্ণ করার লক্ষ্যমাত্রা নেওয়া হয়েছে।
CG/SS/NS
(Visitor Counter : 124
প্রধানমন্ত্রীরদপ্তর
গুরু পূর্ণিমা উপলক্ষে প্রধানমন্ত্রীর শুভেচ্ছা
নতুন দিল্লি, ৫ই জুলাই, ২০২০
প্রধানমন্ত্রী শ্রী নরেন্দ্র মোদী গুরু পূর্ণিমা উপলক্ষে দেশবাসীকে শুভেচ্ছা জানিয়েছেন।
এক ট্যুইটবার্তায় প্রধানমন্ত্রী বলেছেন, “গুরুপূর্নিমা উপলক্ষে দেশবাসীকে শুভেচ্ছা জানাই। জীবনে সাফল্যের পেছনে যে সব গুরুরা রয়েছেন, আজ তাঁদের প্রতি শ্রদ্ধা প্রদর্শনের দিন। এই উপলক্ষে সকল গুরুজনকে আমার সশ্রদ্ধ প্রণাম।“
(CG/CB
যুবওক্রীড়াবিষয়কমন্ত্রক
দেশপ্রেম ও দেশ গড়া- শীর্ষক রাজ্যস্তরের বক্তৃতা প্রতিযোগিতা কলকাতায় অনুষ্ঠিত হয়েছে
কলকাতা, ২১শে ডিসেম্বর, ২০২১
‘সবকা সাথ, সবকা বিকাশ, সবকা বিশ্বাস, সবকা প্রয়াস’- এই ভাবনায় দেশজুড়ে ‘দেশপ্রেম ও দেশ গড়া’ শীর্ষক বিষয়ে বক্তৃতা প্রতিযোগিতার আয়োজন করা হয়েছে। ইতিমধ্যেই এই প্রতিযোগিতা ব্লক, জেলা ও রাজ্যস্তরে অনুষ্ঠিত হয়েছে। যুব সম্প্রদায়ের উপস্থাপনার দক্ষতা এবং নেতৃত্বদানের ক্ষমতা প্রকাশ করার পাশাপাশি দেশ গড়ার বিভিন্ন কাজে যুব সম্প্রদায়কে যুক্ত করার ভাবনা নিয়ে এই প্রতিযোগিতার আয়োজন করা হয়েছে। জেলা, রাজ্য ও জাতীয় স্তরে বিজয়ীদের জন্য আকর্ষণীয় পুরস্কার রয়েছে।
পশ্চিমবঙ্গে নেহরু যুব কেন্দ্র সংগঠনের উদ্যোগে কলকাতায় ২০শে ডিসেম্বর রাজ্যস্তরে বক্তৃতা প্রতিযোগিতার আয়োজন করা হয়। ১৮-২৯ বছর বয়সী প্রতিযোগীদের মধ্যে জেলাস্তরে বিজয়ী ২৩ জন প্রতিযোগী রাজ্যস্তরের প্রতিযোগিতায় অংশ নিয়েছেন। এরপর রাজ্যস্তরে বিজয়ী প্রতিযোগীরা জাতীয় স্তরে বক্তৃতা প্রতিযোগিতায় অংশ নেবেন।
CG/CB/NS
ছবির শিরোনামঃ- নেহরু যুব কেন্দ্র সংগঠনের উদ্যোগে কলকাতায় রাজ্যস্তরে বক্তৃতা প্রতিযোগিতায় অংশগ্রহণকারীরা ‘দেশপ্রেম ও দেশ গড়া’- বিষয়ে বক্তৃতা দিচ্ছেন ।
(Visitor Counter : 76
প্রতিরক্ষামন্ত্রক
ভারতীয় নৌ-বাহিনী ও উপকূল রক্ষীবাহিনীকে পাঁচটি আধুনিক হাল্কা ওজনের হেলিকপ্টার সরবরাহ করল হ্যাল
নয়াদিল্লি, ৫ ফেব্রুয়ারি, ২০২১
বেঙ্গালুরুর ইয়াহালাঙ্কা বিমান ঘাঁটিতে এরো-ইন্ডিয়া, ২০২১ প্রদর্শনীর সময় হিন্দুস্তান অ্যারোনটিক্স লিমিটেড  ভারতীয় নৌ-বাহিনীকে তিনটি এবং উপকূল রক্ষীবাহিনীকে দুটি অত্যাধুনিক হাল্কা ওজনবিশিষ্ট হেলিকপ্টার সরবরাহ করেছে। উল্লেখ করা যেতে পারে হ্যাল-কে এ ধরনের ১৬টি হেলিকপ্টার সরবরাহের বরাত দেওয়া হয়েছে। অত্যাধুনিক এই হেলিকপ্টারগুলি আজ নৌ-বাহিনী এবং উপকূল রক্ষীবাহিনীর হাতে তুলে দেন হ্যাল-এর চেয়ারম্যান তথা ম্যানেজিং ডায়রেক্টর শ্রী আর মাধবন। হস্তান্তর অনুষ্ঠানে প্রতিরক্ষা মন্ত্রী শ্রী রাজনাথ সিং সহ নৌ-সেনা প্রধান অ্যাডমিরাল করমবীর সিং এবং উপকূল রক্ষীবাহিনীর মহানির্দেশক শ্রী কে নটরাজন উপস্থিত ছিলেন।
হ্যাল-এর উৎপাদিত অত্যাধুনিক হাল্কা ওজনবিশিষ্ট হেলিকপ্টারগুলির বিভিন্ন অভিযানে প্রায় ৩ লক্ষ ঘন্টা আকাশে ওড়ার সক্ষমতা প্রমাণিত হয়েছে। অত্যাধুনিক হাল্কা ওজনবিশিষ্ট এমকে-৩ শ্রেণীর এই হেলিকপ্টারগুলির ককপিটে কাঁচের আস্তরণ রয়েছে এবং শক্তিশালী 'শক্তি' ইঞ্জিন রয়েছে। এছাড়াও, অত্যাধুনিক এই হেলিকপ্টারগুলিতে উন্নত যোগাযোগ ব্যবস্থা, ট্র্যাফিক অ্যালার্ট সিস্টেম ও আগাম সংঘর্ষ এড়ানোর ব্যবস্থা, রেডিও অল্টিমিটার, রেসকিউ বাস্কেট, মেডিকেল ইন্টেনসিভ কেয়ার ইউনিট, ডিজিটাল ভিডিও রেকর্ডিং সিস্টেম, অটোমেটিক আইডেন্টিফিকেশন সিস্টেম, হাই ইন্টেনসিটি সার্চ লাইট, রিফুয়েলিং সিস্টেম, নজরদারি রেডার ব্যবস্থা এবং ১২.৭ এমএম কামান রয়েছে।
শ্রমওকর্মসংস্থানমন্ত্রক
শিশু শ্রম প্রথা দূর করতে সংশ্লিষ্ট সবপক্ষের সমবেত প্রয়াস গ্রহণের ওপর গুরুত্ব দিলেন শ্রী গাঙ্গোয়ার
বিশ্ব শিশু শ্রম বিরোধী দিবস উপলক্ষে যৌথভাবে ওয়েবিনার কর্মসূচি গ্রহণ শ্রম মন্ত্রকের
নয়াদিল্লি, ১২ জুন, ২০২০
সারা বিশ্বে ১২ই জুন দিনটি বিশ্ব শিশু শ্রম বিরোধী দিবস হিসাবে পালন করা হয়। এই উপলক্ষে আন্তর্জাতিক শ্রম সংগঠনের সহযোগিতায় কেন্দ্রীয় শ্রম ও কর্মসংস্থান মন্ত্রক এবং ভি ভি গিরি ন্যাশনাল লেবার ইন্সইটিউট সংশ্লিষ্ট সব পক্ষকে সামিল করে এক ওয়েবিনারের আয়োজন করে। মূল বিষয় ছিল – কোভিড-১৯ : শিশু শ্রম থেকে শিশুদের সুরক্ষা, এখন আগের চেয়ে আরও বেশি। এবারের বিশ্ব শিশু শ্রম বিরোধী দিবসে শিশু শ্রম প্রত্যাহারের ওপর কোভিড-১৯ সংকটের প্রভাবের বিষয়টিকে অগ্রাধিকার দেওয়া হয়েছে।
কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার এই ওয়েবিনার কর্মসূচির সূচনা করে শিশু শ্রম প্রথা দূরীকরণে শ্রী কৈলাশ সত্যার্থী এবং বিশ্ব শ্রম সংগঠনের প্রচেষ্টার প্রশংসা করেন। তিনি আরও বলেন, শিশুরা যে কোনও দেশের অবিচ্ছেদ্য অঙ্গ এবং এদের সুরক্ষায় আরও গুরুত্ব দেওয়া প্রয়োজন। বিশ্ব শিশু শ্রম বিরোধী দিবস পালনের কথা উল্লেখ করে শ্রী গাঙ্গোয়ার বলেন, শিশু শ্রম কুপ্রথা দূর করতে ভারত সরকার অঙ্গীকারবদ্ধ। এ ধরনের কুপ্রথা দূরীকরণে ২০১৬’র শিশু শ্রম  সংশোধিত আইন এই লক্ষ্যে ভারত সরকারের একটি গুরুত্বপূর্ণ সাফল্য। শিশু শ্রম প্রথা দূরীকরণে সরকারের বিভিন্ন উদ্যোগের কথা উল্লেখ করে শ্রী গাঙ্গোয়ার জানান, এনসিএলপি প্রশিক্ষণ কেন্দ্রগুলিতে প্রত্যেক শিশুর জন্য মাসিক ৪০০ টাকা থেকে ১৫০ টাকা পর্যন্ত খরচ করছে। আন্তর্জাতিক শ্রম সংগঠনের ১৮২ এবং ১৩৮ কনভেনশন সংশোধনের বিষয়টি শিশু শ্রম কুপ্রথা দূরীকরণে ভারতের অঙ্গীকারগুলিকে প্রতিফলিত করে।
এই উপলক্ষে নোবেল জয়ী শ্রী কৈলাশ সত্যার্থী বলেন, ভারত সরকার এই কুপ্রথা দূরীকরণে যে সমস্ত উদ্যোগ গ্রহণ করেছে, তার ফলে শিশু শ্রমিক সংখ্যা উল্লেখযোগ্যভাবে হ্রাস হয়েছে। শিশু শিক্ষা খাতে আরও বেশি বিনিয়োগের জন্য আহ্বান জানিয়ে শ্রী সত্যার্থী বলেন, অর্থনীতির পুনরুজ্জীবনে বিদেশি বিনিয়োগ আকৃষ্ট করা যেমন গুরুত্বপূর্ণ, তেমনই সরবরাহ-শৃঙ্খলে শ্রমিক হিসাবে যাতে শিশুদের কোনোভাবেই যাতে যুক্ত করা না হয়, তাও সুনিশ্চিত করতে হবে। প্রসঙ্গত, তিনি কর্মরত শিশুদের আরও সুযোগ-সুবিধা দানের ব্যাপারে উদ্যোগ গ্রহণের প্রয়োজনীয়তার ওপর জোর দিয়ে এদের শিক্ষা ব্যবস্থায় নিয়ে আসা এবং সুস্থ-সবল নাগরিক হিসাবে গড়ে তোলার পরামর্শ দেন।
ভারতে নিযুক্ত আন্তর্জাতিক শ্রম সংগঠনের নির্দেশক মিসেস ড্যাগমার ওয়াল্টার সারা বিশ্ব জুড়ে শিশু শ্রম কুপ্রথার কথা উল্লেখ করে বলেন, এই কুপ্রথা দূরীকরণে সংশ্লিষ্ট সবপক্ষকে এগিয়ে আসতে হবে। শ্রম ও কর্মসংস্থান মন্ত্রকের সচিব শ্রী হীরালাল সামারিয়া সরকারের বিভিন্ন শ্রমবিধিগুলির কথা উল্লেখ করে শিশু শ্রম কুপ্রথা দূর করতে যে সমস্ত পদক্ষেপ গ্রহণ করা হয়েছে, তার কথা উল্লেখ করেন। তিনি আরও জানান, মন্ত্রক নিরন্তর পরিস্থিতির ওপর নজর রেখে চলেছে এবং প্রয়োজন-সাপেক্ষে উপযুক্ত ব্যবস্থা নিচ্ছে, যাতে সাধারণ মানুষ এবং বিপন্ন শিশুদের প্রতি যাতে আরও বেশি যত্নবান হওয়া যায়।
(CG/BD/SB
কেন্দ্রীয়মন্ত্রিসভা
ভারত ও মালদ্বীপের মধ্যে ভিসা ব্যবস্হা সংক্রান্ত চুক্তিতে মন্ত্রিসভার কার্যপরবর্তী অনুমোদন
নয়াদিল্লি, ১৬ জানুয়ারী, ২০১৯
ভারত ও মালদ্বীপের মধ্যে ডিসেম্বর ২০১৮তে ভিসা ব্যবস্হা প্রদান সংক্রান্ত চুক্তি স্বাক্ষরে কেন্দ্রীয় মন্ত্রিসভা কার্যপরবর্তী অনুমোদন দিয়েছে। আজ  প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়। মালদ্বীপের রাষ্ট্রপতির ভারত সফরকালে এই ভিসার সুবিধা সংক্রান্ত এই চুক্তি স্বাক্ষরিত হয়। ভারত ও মালদ্বীপের সাধারণ মানুষের মধ্যে পর্যটন, চিকিৎসা, শিক্ষা ব্যবসা-বাণিজ্য ও রোজগারের জন্য একে অপরের দেশে যাতে সহজেই যেতে পারেন সেইজন্য এই চুক্তি সম্পাদিত হয়। চুক্তি অনুযায়ী দু-দেশের নাগরিকরা ৯০ দিনের জন্য ভিসা ছাড়াই একে অপরের দেশে পর্যটন, চিকিৎসা এবং সীমিত বাণিজ্যিক কাজের জন্য যেতে পারবেন। এছাড়া এই ভিসা মুক্ত প্রবেশ ব্যবস্হাকে সহজেই চিকিৎসা সংক্রান্ত ভিসা এবং পড়ুয়াদের জন্য ও রোজগারের সন্ধানে আগতদের ভিসায় রূপান্তরিত করা যাবে। উল্লেখ্য, ভারত ও মালদ্বীপের মধ্যে বহুদিনের বন্ধুত্বের ও ঐতিহ্যের সম্পর্ক রয়েছে। বিশেষ এই দ্বিপাক্ষিক সম্পর্কের মূলে রয়েছে, দু-দেশের মানুষে মানুষে যোগাযোগ, যা গত ২০১৮’র নভেম্বরে মালদ্বীপের রাষ্ট্রপতি শ্রী ইব্রাহিম সোলি-র শপথগ্রহণ অনুষ্ঠানে যোগদানের জন্য ভারতের প্রধানমন্ত্রী নরেন্দ্র মোদীর মালে সফর এবং পরবর্তী পর্যায়ে গত ডিসেম্বরে, মালদ্বীপের রাষ্ট্রপতির ভারত সফরের ফলে আরও ইতিবাচকভাবে গতি পায়।
CG/SC/NS
(Visitor Counter : 84
শিল্পওবাণিজ্যমন্ত্রক
মেধা সম্পত্তি সহযোগিতা সংক্রান্ত একটি সমঝোতাপত্র ভারত ও মার্কিন যুক্তরাষ্ট্র স্বাক্ষর করেছে
নয়াদিল্লী, ৩ ডিসেম্বর, ২০২০
ভারত ও মার্কিন যুক্তরাষ্ট্র দোশরা ডিসেম্বর মেধা সম্পত্তি সহযোগিতা সংক্রান্ত একটি চুক্তি স্বাক্ষর করেছে। কেন্দ্রীয় শিল্প ও বাণিজ্য মন্ত্রকের শিল্পোৎসাহ ও অভ্যন্তরীণ বাণিজ্য মন্ত্রক এবং মার্কিন যুক্তরাষ্ট্রের বাণিজ্য দপ্তরের ইউনাইটেড স্টেটস পেটেন্ট অ্যান্ড ট্রেডমার্ক অফিস -র মধ্যে চুক্তিটি স্বাক্ষরিত হয়েছে। ভারতের পক্ষে শিল্পোৎসাহ ও অভ্যন্তরীণ বাণিজ্য মন্ত্রকের সচিব ডঃ গুরুপ্রসাদ মহাপাত্র এবং ইউএসপিটিও-র পক্ষে আন্ডার সেক্রেটারি মিস্টার আন্দ্রেই ইয়ান্চু ভার্চুয়ালি এই চুক্তিতে স্বাক্ষর করেছেন।
কেন্দ্রীয় মন্ত্রিসভা ১৯-এ ফেব্রুয়ারি মেধা সম্পত্তি সহযোগিতা সংক্রান্ত এই সমঝোতাপত্র স্বাক্ষরের অনুমোদন দিয়েছিল। এরফলে দুটি দেশের মধ্যে মেধা সম্পত্তি ক্ষেত্রে সহযোগিতা বাড়বে :
ক) মেধা সম্পত্তির বিষয়ে সব থেকে ভালো নিয়ম, অভিজ্ঞতা এবং প্রয়োজনীয় জ্ঞান জনসাধারণ ও শিল্পসংস্থা, বিশ্ববিদ্যালয়, গবেষণা-উন্নয়ন সংস্থা, ছোট ও মাঝারি শিল্পোদ্যোগগুলির মধ্যে প্রচার করা হবে। এরজন্য বিভিন্ন কর্মসূচি গ্রহণ করা হবে।
খ) প্রশিক্ষণ কর্মশালা, বিশেষজ্ঞদের মধ্যে মত-বিনিময় তথ্যের আদান-প্রদানের ক্ষেত্রে সহযোগিতা গড়ে তোলা হবে।
গ) পেটেন্ট, ট্রেডমার্ক, স্বত্ত্বাধিকার, ভৌগলিক স্বীকৃতি এবং মেধা সম্পত্তির সুরক্ষা প্রয়োগের বিষয়ে ভালো নিয়মগুলি নিয়ে তথ্যের আদান-প্রদান করা হবে। এক্ষেত্রে আবেদন এবং নিবন্ধীকরণের প্রক্রিয়া নিয়েও তথ্যের আদান-প্রদান করা হবে।
ঘ) মেধা সম্পত্তির জন্য স্বয়ংক্রিয় ও আধুনিক পদ্ধতিতে নতুন নথি ও তথ্যের আদান-প্রদান এবং মেধা সম্পত্তির দপ্তরের পরিচালনা নিয়ে মতবিনিময় করা হবে।
ঙ) চিরায়ত জ্ঞান এবং ভালো নিয়মগুলির বিষয়ে বোঝাপড়ার জন্য সহযোগিতা গড়ে তোলা হবে। চিরায়ত তথ্য সম্বলিত তথ্য ভান্ডার এবং মেধা সম্পত্তির বিষয়ে বিভিন্ন নিয়মাবলীর বিষয়ে সচেতনতা গড়ে তোলা হবে।
চ) উভয় পক্ষ পারস্পরিক সহমতের ভিত্তিতে অন্যান্য সহযোগিতার বিষয়গুলি চিহ্নিত করবে।
সমঝোতা চুক্তিটি বাস্তবায়নে জন্য প্রতি ২ বছর অন্তর একটি পরিকল্পনা তৈরি করা হবে যেখানে বিস্তারিতভাবে সহযোগিতার ক্ষেত্রগুলি নিয়ে আলোচনা চলবে।
ভারত ও মার্কিন যুক্তরাষ্ট্রের মধ্যে এই সহযোগিতার ফলে দুটি দেশ একে অন্যের ভালো নিয়মগুলির বিষয়ে জানতে পারবে। আন্তর্জাতিক ক্ষেত্রে উদ্ভাবনের জন্য গুরুত্বপূর্ণ অংশীদার হওয়ার ক্ষেত্রে ভারতের পক্ষে এটি যুগান্তকারী ঘটনা। এর ফলে জাতীয় মেধা সম্পত্তি নিয়ন্ত্রণ নীতি ২০১৬-র লক্ষ্য পূরণ হবে।
প্রধানমন্ত্রীরদপ্তর
তাঁর জন্মদিন উপলক্ষে শুভেচ্ছা জানানোয় প্রত্যেককে ধন্যবাদ প্রধানমন্ত্রীর
নতুন দিল্লি, ১৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী তাঁর জন্মদিন উপলক্ষে শুভেচ্ছা জানানোয় প্রত্যেককে ধন্যবাদ জানিয়েছেন। আজ সারাদিনে দেশের বিভিন্ন প্রান্ত এবং সমগ্র বিশ্ব থেকে আসা শুভেচ্ছাবার্তায় অভিভূত তিনি।
এক্স হ্যান্ডেলে একটি পোস্টে প্রধানমন্ত্রী বলেন:
“আজ সারাদিন দেশের বিভিন্ন প্রান্ত এবং সমগ্র বিশ্ব থেকে আসা শুভেচ্ছাবার্তায় আমি অভিভূত। আমাকে যাঁরা শুভেচ্ছা জানিয়েছেন তাঁদের প্রত্যেককে জানাই কৃতজ্ঞতা।
আজকের দিনে অনেকেই নিঃস্বার্থ ভাবে সেবাকাজে নিয়োজিত ছিলেন বলে আমি অত্যন্ত আনন্দিত। প্রত্যেকের প্রয়াসই উল্লেখযোগ্য এবং তা আমাদের যৌথ প্রয়াসকে আরও মজবুত করে।”
(AC/PM/AS
মানবসম্পদবিকাশমন্ত্রক
অটল টিংকারিং ল্যাব
নতুন দিল্লি, ০৫ আগস্ট, ২০২১
অটল ইনোভেশন মিশন  হচ্ছে কেন্দ্রীয় সরকারের একটি উদ্যোগ। এর মাধ্যমে নতুন ইনকিউবেশন কেন্দ্র স্থাপন থেকে শুরু করে প্রতিষ্ঠিত ইনকিউবেশন সেন্টারের স্কেলিং করা সহ বিভিন্ন বিদ্যালয়ে অটল টিংকারিং পরীক্ষাগার স্থাপনের মাধ্যমে উদ্ভাবনমূলক কাজকর্মের পরিচালনা করা হয়। এ পর্যন্ত দেশের ৮৭০৬ টি বিদ্যালয় অটল টিংকারিং ল্যাব তৈরির অনুমোদন পেয়েছে।
যে বিদ্যালয়গুলি এই কর্মসূচি সফল করে তাদের জন্য অনুদান দেওয়া হয়। তবে এই ধরনের পরীক্ষাগার রক্ষণাবেক্ষণের দায়িত্ব সংশ্লিষ্ট বিদ্যালয়গুলির ওপর বর্তায়।
অটল টিংকারিং ল্যাব তৈরির ক্ষেত্রে বিদ্যালয় গুলিকে ২০ লক্ষ টাকা করে দেওয়া হয়। এর মধ্যে ১০ লক্ষ টাকা পরীক্ষাগার তৈরির জন্য বরাদ্দ করা হয়। বাকি ১০ লক্ষ টাকা পরীক্ষাগার টি সুষ্ঠুভাবে চালানোর জন্য দেওয়া হয়। পাঁচ বছরের জন্য রক্ষণাবেক্ষণ খরচ হবে বছরে ২ লক্ষ টাকা দেওয়া হয়।
আজ রাজ্যসভায় এক লিখিত প্রশ্নের জবাবে কেন্দ্রীয় শিক্ষামন্ত্রী শ্রী ধর্মেন্দ্র প্রধান এই তথ্য জানিয়েছেন।
CG/ SB
(Visitor Counter : 82
শিল্পওবাণিজ্যমন্ত্রক
২০৩০ সালের মধ্যে ভারত পরিষেবা ক্ষেত্রে ১ ট্রিলিয়ন মার্কিন ডলার মূল্যের রপ্তানির লক্ষ্যমাত্রা অর্জন করতে প্রস্তুত : শ্রী পীযূষ গোয়েল
নয়াদিল্লি, ০৯ নভেম্বর, ২০২১
কেন্দ্রীয় বাণিজ্য, শিল্প, উপভোক্তা বিষয়ক, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল জানিয়েছেন, ২০৩০ সালের মধ্যে ভারত পরিষেবা ক্ষেত্রে ১ ট্রিলিয়ন মার্কিন ডলার মূল্যের রপ্তানির লক্ষ্যমাত্রা অর্জন করতে প্রস্তুত। নতুন দিল্লিতে আজ ‘সার্ভিস এক্সপোর্ট প্রোমোশন কাউন্সিল – গ্লোবাল সার্ভিস কনক্লেভ ২০২১’ শীর্ষক সম্মেলনের ভাষণে একথা জানান তিনি। কেন্দ্রীয় মন্ত্রী বলেন, পরিষেবা ক্ষেত্রগুলি দেশের আর্থিক অগ্রগতির মূল চালিকাশক্তি।
শ্রী গোয়েল জানান, বর্তমানে এই পরিষেবা ক্ষেত্র দেশে প্রায় ২.৬ কোটি মানুষের কর্মসংস্থান সৃষ্টি করেছে। এমনকি, বিশ্ব বাজারে পরিষেবা ক্ষেত্রে ভারতের রপ্তানির পরিমাণ এখন প্রায় ৪০ শতাংশ। দক্ষতার বিকাশ, স্টার্টআপ সংস্থা এবং তথ্য প্রযুক্তি সংস্থাগুলি উদ্ভাবনী সমাধানসূত্রের ওপর বিশেষ জোর দেন তিনি। কেন্দ্রীয় মন্ত্রী বলেন, ভারতীয় পরিষেবা ক্ষেত্রগুলি বিশ্বের দরবারে জায়গা করে নিয়েছে এবং গ্রহণযোগ্যতাও বৃদ্ধি পেয়েছে।
মহামারী চলাকালীন ‘ওয়ার্ক ফর্ম হোম’ ক্ষেত্রে ভারত যে দক্ষতার পরিচয় দিয়েছে, তা প্রশংসনীয় বলেও তিনি জানান। শ্রী গোয়েল আরও বলেন, কোভিড-১৯ এর কারণে পর্যটন ও আতিথেয়তা ক্ষেত্র ব্যাপকভাবে ক্ষতিগ্রস্ত হয়েছে। তাই, সরকার এই দুই ক্ষেত্রের পুনরুজ্জীবনে বিশেষ উদ্যোগ নিয়েছে। কোভিড-১৯ মহামারী চলাকালীন সামনের সারির কর্মীদের নিঃস্বার্থ সেবার জন্য প্রশংসা করেন তিনি। শ্রী গোয়েল বলেন, ভারত এখন বিশ্বের কাছে ‘ব্যাক অফিস’ থেকে ‘ব্রেন অফিস’-এ পরিণত হয়েছে। তিনি পরিষেবা ক্ষেত্রের মানোন্নয়নে অনলাইন প্রশিক্ষণ পাঠ্যক্রমের উপর জোর দেন। এ প্রসঙ্গে নতুন শিক্ষা নীতির প্রসঙ্গও তুলে ধরেন তিনি। শ্রী গোয়েল জানান, অতিক্ষুদ্র, ক্ষুদ্র ও মাঝারি শিল্পোদ্যোগ সহ বাণিজ্য ক্ষেত্রে বন্ধকীহীন ঋণের ব্যবস্থা করেছে সরকার। আত্মনির্ভর ভারত গঠনের ওপর জোর দেন তিনি। শ্রী গোয়েল জানান, জেলাগুলিকে রপ্তানি হাব হিসাবে গড়ে তুলতে কেন্দ্রীয় সরকার বিশেষ উদ্যোগ নিয়েছে।
CG/SS/SB
(Visitor Counter : 156
স্বাস্থ্যওপরিবারকল্যাণমন্ত্রক
ভারতে সক্রিয় ভাবে কোভিড আক্রান্তের সংখ্যা নেমে ৩ লক্ষ, ১৬৩ দিনের মধ্যে এই প্রথম
নতুন দিল্লি, ২২ ডিসেম্বর, ২০২০
কোভিড জনিত অতিমারি পরিস্থিতি নিয়ন্ত্রণে আনতে ভারতে দ্রুত অগ্রগতি পরিলক্ষিত হচ্ছে। দেশে সক্রিয়ভাবে কোভিড আক্রান্তের সংখ্যা আজ নেমে হয়েছে তিন লক্ষ । শতকরা হিসাবে এই সংখ্যা নেমে হয়েছে ২ দশমিক ৯০ শতাংশ। যা ১৬৩ দিনে মধ্যে এই প্রথম। চলতি বছরের ১২ জুলাই সক্রিয় আক্রান্তের সংখ্যা ছিল ২ লক্ষ ৯২ হাজার ২৫৮।
গত ২৪ ঘন্টায় সক্রিয়ভাবে আক্রান্তের সংখ্যা দাঁড়িয়েছে ১১ হাজার ১২১।
দেশে এখনো কোভিড আক্রান্তের সংখ্যা ক্রমশই কমছে। দৈনিক আক্রান্তের সংখ্যা বর্তমানে ২০ হাজারের কাছাকাছি । দীর্ঘ ১৭৩ দিন পর গত ২৪ ঘন্টায় এই তথ্য পাওয়া গেছে। ভারতে সক্রিয় আক্রান্তের সংখ্যা প্রতি লক্ষ জনসংখ্যা সারাবিশ্বের চেয়ে অনেক নিচে রয়েছে।যেখানে মার্কিন যুক্তরাষ্ট্র, ইটালি, ব্রাজিল, তুর্কি, এবং রাশিয়ার হার সবচেয়ে বেশি।
কোভিড আক্রান্ত হয়ে সুস্থতার সংখ্যা বেড়ে হয়েছে ৯৬ লক্ষ ৩৬ হাজার ৪৮৭। অর্থাৎ সুস্থতার হার বেড়ে দাঁড়িয়েছে ৯৫ দশমিক ৬৫ শতাংশ। বর্তমানে সক্রিয় ভাবে আক্রান্ত এবং সুস্থতার হারের মধ্যে ব্যবধান বেড়ে হয়েছে ৯৩ লক্ষ ৪৩ হাজার ৯৬৯। গত ২৪ ঘন্টায় ৩০ হাজার ৩৭৬ জন সুস্থ হয়ে উঠেছেন। গত ২৫ দিন ধরে সুস্থতা বৃদ্ধির হার অব্যাহত রয়েছে। দেশের দশটি রাজ্য ও কেন্দ্রশাসিত অঞ্চলে নতুন করে সুস্থতার হার বেড়ে দাঁড়িয়েছে ৭৩ দশমিক ৩১ শতাংশ। মহারাষ্ট্রে একদিনে সবচেয়ে বেশি ৬,০৫৩ জন সুস্থ হয়ে উঠছেন। কেরালায় মোট ৪,৪৯৪ জন এবং পশ্চিমবঙ্গে ২,৩৪২ জন সুস্থ হয়ে উঠেছেন।
১০টি রাজ্য ও কেন্দ্রশাসিত অঞ্চলে গত ২৪ ঘন্টায় ৩০১ জনের মৃত্যু হয়েছে।
ভারী শিল্প মন্ত্রক
বিভিন্ন রাজ্য সরকারের কেন্দ্রীয় রাষ্ট্রায়ত্ত সংস্থাগুলিকে জমি হস্তান্তর
নয়াদিল্লি, ১০ ফেব্রুয়ারি, ২০২০
কেন্দ্রীয় রাষ্ট্রায়ত্ত সংস্থাগুলির নীতি নির্ধারণ করে রাষ্ট্রায়ত্ত উদ্যোগ দপ্তর । বিভিন্ন রাজ্য সরকার এই রাষ্ট্রায়ত্ত সংস্থাগুলির জন্য জমি অধিগ্রহণ করে হস্তান্তরের প্রক্রিয়া সংক্রান্ত বিস্তারিত তথ্য এই ডিপিই দপ্তরের কাছে থাকে।
বিনিয়োগ এবং জনসম্পত্তি ব্যবস্থাপনা দপ্তর  রাষ্ট্রায়ত্ত সংস্থাগুলির বিলগ্নিকরণের দায়িত্বে রয়েছে। রাষ্ট্রায়ত্ত সংস্থাগুলির এবং অন্যান্য সরকারি প্রতিষ্ঠান ও শত্রু সম্পত্তির থেকে অর্থ উপার্জনের প্রক্রিয়াটিকে ২০১৯-এর ২৮শে ফেব্রুয়ারি কেন্দ্রীয় মন্ত্রিসভা অনুমোদন দিয়েছে।
এইসব সম্পত্তি থেকে অর্থ উপার্জনের প্রক্রিয়ার বিষয়ে বিভিন্ন দিক বিবেচনার জন্য রাজ্য সরকারগুলির সঙ্গে সংশ্লিষ্ট দপ্তরগুলি নিয়মিত যোগাযোগ রেখে চলে। আন্তঃমন্ত্রক গোষ্ঠীর সঙ্গে পরামর্শক্রমে রাজ্য সরকারগুলির সঙ্গে রাজস্ব ভাগাভাগি সহ বিভিন্ন গুরুত্বপূর্ণ বিষয়ে বিকল্প ব্যবস্থাপনা নিয়ে আলোচনা করা হয়।
রাজ্যসভায় আজ এক প্রশ্নের লিখিত জবাবে ভারী শিল্প এবং উদ্যোগ মন্ত্রী শ্রী প্রকাশ জাভড়েকর এই তথ্য জানিয়েছেন।
CG/CB/DM
(Visitor Counter : 62
প্রধানমন্ত্রীরদপ্তর
প্রধানমন্ত্রী জাপানের রাষ্ট্রদূত শ্রী হিরোশি সুজুকি-র একটি ভিডিও সকলের সঙ্গে ভাগ করে নিয়েছেন যেখানে রাষ্ট্রদূত বিভিন্ন ভারতীয় খাবারের স্বাদ গ্রহণ করছেন
নয়াদিল্লি, ১১ জুন, ২০২৩
প্রধানমন্ত্রী শ্রী নরেন্দ্র মোদী ভারতে নিযুক্ত জাপানের রাষ্ট্রদূত শ্রী হিরোশি সুজুকি-র একটি ভিডিও সকলের সঙ্গে ভাগ করে নিয়েছেন যেখানে রাষ্ট্রদূত এবং তাঁর স্ত্রী বিভিন্ন ভারতীয় খাবারের স্বাদ গ্রহণ করছেন।
ভারতে নিযুক্ত জাপানের রাষ্ট্রদূত শ্রী সুজুকি-র এক ট্যুইট বার্তা সকলের সঙ্গে ভাগ করে নিয়ে প্রধানমন্ত্রী বলেছেন :
“মাননীয় রাষ্ট্রদূত, এটি এমন এক প্রতিযোগিতা যেখানে আপনি হেরে গেলেও মন খারাপ হবে না। ভারতের বিভিন্ন খাবারের স্বাদ নিতে দেখে খুব ভালো লাগছে, আপনি সুন্দরভাবে এটি উপস্থাপনও করেছেন। আগামীদিনেও এ ধরনের আরও ভিডিও আমাদের উপহার দিন!”
CG/CB/DM
(Visitor Counter : 71
প্রতিরক্ষামন্ত্রক
ঘূর্ণিঝড় ফনী-র প্রেক্ষিতে ত্রাণ কার্যে সহায়তার জন্য ভারতীয় নৌবাহিনী অত্যন্ত সতর্ক রয়েছে
নয়াদিল্লি, ৩০ এপ্রিল, ২০১৯
সামুদ্রিক ঘূর্ণিঝড় ‘ফনী’ আরও শক্তি বাড়িয়ে প্রবল ঘূর্ণিঝড়ে পরিণত হচ্ছে। গতকাল বিকেল ৫টা ৩০ মিনিট নাগাদ এই ঘূর্ণিঝড় চেন্নাই থেকে ৭৭০ কিলোমিটার দূরে পূর্ব-দক্ষিণ-পূর্বে বঙ্গোপসাগরের ওপর ঘনীভূত ছিল। ঘূর্নিঝড়ের প্রেক্ষিতে পূর্বাঞ্চলীয় নৌ-কমান্ড প্রয়োজনীয় মানবিক সহায়তা প্রদানে সদা প্রস্তুত রয়েছে। নৌ-বাহিনীর একাধিক জাহাজ সর্বাধিক প্রভাবিত জায়গাগুলিতে মানবিক সহায়তা, উদ্ধার, ত্রাণ ও চিকিৎসা সহায়তা পৌঁছে দিতে বিশাখাপত্তনম ও চেন্নাইয়ে প্রস্তুত রয়েছে। বাহিনীর জাহাজগুলিতে অতিরিক্ত নাবিক ও চিকিৎসক সহ ছোট নৌকা, ত্রাণ সামগ্রী যেমন- খাবার, পোশাক, ওষুধপত্র, চাদর প্রভৃতি পর্যাপ্ত পরিমাণে মজুত করা হয়েছে। এছাড়াও, ত্রাণ ও উদ্ধারকার্যে সহায়তার ব্যবস্হা করা হয়েছে। এছাড়াও, ত্রাণ ও উদ্ধারকার্যে সহায়তার পাশাপাশি নৌসেনা বিমান ঘাঁটিগুলিতে একাধিক যুদ্ধ বিমানকে অনুসন্ধান, হতাহতদের নিরাপদ স্হানে নিয়ে আসা, আকাশ থেকে ত্রাণ সামগ্রী নিক্ষেপ প্রভৃতি কাজের জন্য প্রস্তুত রাখা হয়েছে।
পূর্বাঞ্চলীয় নৌ-কমান্ড বঙ্গোপসাগরের পরিস্হিতির উপর তীক্ষ্ণ নজর রেখে চলেছে। নৌ-বাহিনীর আধিকারিকরা ত্রাণ ও উদ্ধারকার্যে সহায়তার জন্য সংশ্লিষ্ট রাজ্য-প্রশাসনগুলির সঙ্গে নিরন্তর যোগাযোগ রাখছে।
CG/BD/NS
(Visitor Counter : 128
বস্ত্রমন্ত্রক
শ্রী পীযূষ গোয়েল ডিজাইনারদের প্রতি মাসে এক হাজার টাকার বেশি আয় নিশ্চিত করার জন্য একযোগে কাজ করার আহ্বান জানিয়েছেন
নয়াদিল্লী, ১১ ফেব্রুয়ারি, ২০২২
কেন্দ্রীয় বাণিজ্য, শিল্প, বস্ত্র, উপভোক্তা বিষয়ক এবং গণবন্টন দপ্তরের মন্ত্রী শ্রী পীযূষ গোয়েল আজ ভারতকে বিশ্বের ফ্যাশান রাজধানী করে তোলা এবং দেশের কারিগর ও তাঁতিদের ক্ষমতায়ণের বিষয়ে চিন্তা-ভাবনার দিশারী ডিজাইনারদের সঙ্গে একটি বৈঠকে পৌরোহিত্য করেছেন। এই বৈঠকে দেশের তাঁত ও হস্তশিল্পের ক্ষেত্রে উল্লেখযোগ্য অভিজ্ঞতা সম্পন্ন ন্যাশনাল ইন্সটিটিউট অফ ফ্যাশান টেকনোলজি -এর ২৭ জন বিশিষ্ট প্রাক্তনী উপস্থিত ছিলেন। কারুশিল্পের সঙ্গে যুক্ত লোকেদের সহযোগিতা এবং কিভাবে প্রযুক্তির হস্তক্ষেপ ও বিপণন কৌশলগুলি নৈপুণ্যের মাপকাঠিতে বৃদ্ধি করা যায় তা নিয়ে আলোচনা করাই ছিল ডিজাইনারদের মূল উদ্দেশ্য।
শ্রী গোয়েল বৈঠকে ভারতীয় কারু শিল্পের প্রতি ডিজাইনারদের দৃষ্টিভঙ্গীর উল্লেখযোগ্য প্রশংসা করেন। দেশের শিল্প, নৈপুণ্য, সংস্কৃতি, ঐতিহ্যের ওপর জোর দেন তিনি। কেন্দ্রীয় মন্ত্রী ডিজাইনারদের আশ্বস্ত করে জানান যে বৈঠকে উত্থাপিত বিভিন্ন সমস্যার বিষয়গুলি নিয়ে আলোচনা চালানো হবে।
শ্রী গোয়েল দেশের ডিজাইনারদের একযোগে কাজ করার আহ্বান জানান। প্রতি মাসে ডিজাইনাররা যাতে এক হাজার টাকারও বেশি উপার্জন করতে পারেন তারজন্য সকলকে এগিয়ে আসার ডাক দেন তিনি। কেন্দ্রীয় মন্ত্রী বলেন, আগামীদিনে ভারতকে বিশ্বের ফ্যাশান রাজধানী করে তুলতে হবে। বিশ্বের বিশিষ্ট ফ্যাশান হাউসগুলির সঙ্গে ভারতের পণ্যগুলিকে যুক্ত করে প্রদর্শনের জন্য পদক্ষেপ নেওয়ারও আহ্বান জানান তিনি। এদিন বৈঠকে এনআইএফটি-র মহানির্দেশক শ্রী শান্তমানু, বস্ত্র মন্ত্রকের সচিব ইউ পি সিং সহ অন্য বিশিষ্ট ব্যক্তিরা উপস্থিত ছিলেন।
CG/SS/NS
(Visitor Counter : 90